E ardhmja e NASA-s do të varet nga fondet që do t'i jepen agjencisë
Presidenti Bush ka kërkuar një rritje prej 3 miliardë dollarësh në shpenzimet e Agjencisë Amerikane të Hapësirës
Një shërbim përkujtimor i Nasës u organizua kohët e fundit për të përkujtuar aksidentin e vitit 1967 me anijen Apollo 1, kur nga një zjarr në kabinën e pilotit gjatë një prove të anijes gjetën vdekjen të tre astronautët në bord. Shefi i Operacioneve Hapësinore të Nasës, Uilliam Gerstenmaier thotë se agjencia vazhdon të nxjerrë mësime nga gabimet e saj: tha ai. Ndërkohë që Nasa kujton aksidentin me anijen Apollo 1, ajo i hedh giithashtu sytë drejt një të ardhmeje të pasigurtë. Agjencia a hapësirës ende po përpiqet të kapërcejë pezullimin 3 vjeçar të fluturimeve që pasuan aksidentin me anijen Kolumbia. Anija orbitale shpërtheu gjatë kthimit në Tokë, i pari aksident që nga shpërthimi i anijes Çellinxher në vitin 1986. Astronauti Karl Ualz fajëson për këtë tragjedi, qëndrimin e gabuar të Nasës në atë kohë: ."-tha ai. Kongresi ka zbritur afërsisht 700 milionë dollarë nga buxheti i programit të fluturimeve hapsinore me ekuipazh për vitin 2007. Ekspertët shqetësohen gjithashtu se agjencia mund të ketë probleme për të gjetur personel cilësor. Uilliam Potter i Fondacionit Përkujtimor për Astronautët thotë se një numër shumë i vogël amerikanësh shprehim interesim për shkencën: ."- thotë ai. Por zyrtarët e Nasës mendojnë se problemi nuk është vetëm tek rënia e interesit për shkencat. Ata thonë se agjencia nuk ka pasur një drejtim të duhur për 3 dekada. Administratori i Nasës Majkëll Grifin e ka përshkruar programin për vajtje-ardhje në hapësirë si një gabim. Flota e anijeve do të nxirret jashtë përdorimit në vitin 2010 dhe katër vjet më pas Nasa ka në plan të fusë në punë anijet Orion të një tipi të ri. Nasa synon të rifillojë brenda vitit 2020 fluturimet e anijeve me ekuipazh për në Hënë me synimin për të shkuar më pas në Mars. Agjencia shpreson, se duke caktuar një synim si ai që parashtroi Presidenti Kenedi për të zbritur në Hënë brenda viteve ’60, programi amerikan i hapësirës do të rigjallërohet. Ish-astronautë si Duan Graveline ndjehen shumë të entuziazmuar nga kjo: tha ai. Një studim i Universitetit të Uisconsinit arriti në përfundimin se programi Apollo u kushtoi taksapaguesve mbi 60 miliardë dollarë duke marrë parasysh vlerën e sotme të dollarit. Një udhëtim në Mars do të kushtonte shumë më tepër. Nuk është e qartë se çfarë shume konkrete, dhe nuk është gjithashtu e qartë nëse ekziston vullneti politik për t’i përballuar këto shpenzime.//lk